**ΕΝΙΑΙΟΣ ΣΥΛΛΟΓΟΣ**

**ΔΗΜΟΤΙΚΩΝ ΥΠΑΛΛΗΛΩΝ**

 **ΡΟΔΟΠΗΣ**

**ΑΝΑΚΟΙΝΩΣΗ**

**ΤΡΙΤΗ 30 ΣΕΠΤΕΜΒΡΙΟΥ 2014 - *«ΗΜΕΡΑ ΤΟΠΙΚΗΣ ΑΥΤΟΔΙΟΙΚΗΣΗΣ»***

**Σε υλοποίηση της απόφασης του Γενικού Συμβουλίου της Π.Ο.Ε.-Ο.Τ.Α. η Εκτελεστική Επιτροπή της Ομοσπονδίας όρισε την ΤΡΙΤΗ 30 ΣΕΠΤΕΜΒΡΙΟΥ 2014 *ως «ΗΜΕΡΑ ΤΟΠΙΚΗΣ ΑΥΤΟΔΙΟΙΚΗΣΗΣ».***

**Ο Σύλλογος μας συμμετέχοντας στις δράσεις για την ημέρα αυτή ενημερώνει τους δημότες των Δήμων της Περιφέρειας μας για τα προβλήματα που αντιμετωπίζουν σήμερα οι Δημοτικοί υπάλληλοι, οι οποίοι βρίσκονται στο στόχαστρο των κυβερνητικών μεθοδεύσεων, αλλά και για την αποδυνάμωση του ρόλου της Τοπικής Αυτοδιοίκησης , των υπηρεσιών της και του κοινωνικού χαρακτήρα της.**

 ***Ο ΟΡΟΣ «ΤΟΠΙΚΗ ΑΥΤΟΔΙΟΙΚΗΣΗ» ΣΗΜΑΙΝΕΙ ΤΗΝ διοίκηση των τοπικών υποθέσεων από τους εκπροσώπους των τοπικών κοινωνιών ΄ή ενός τμήματος ειδικού δημόσιου οργανισμού χωρίς ουσιαστική ανάμειξη του κράτους..!!***

***~~~~~~~~~~~~~~~***

 **Ενημερωτικά τα**  **τέσσερα τελευταία χρόνια τόσο οι εργαζόμενοι όσο και ο θεσμός της Τ.Α. υφίστανται πρωτοφανή επίθεση ως αποτέλεσμα της «νεοφιλελεύθερης πολιτικής» που εφαρμόζουν κυβέρνηση και τρόικα.**

 **Οι αθρόες συνταξιοδοτήσεις έμπειρων στελεχών, η πλήρη απαγόρευση προσλήψεων και η πρωτοφανή μείωση των αποδοχών του υπηρετούντος προσωπικού, αποδυνάμωσαν και υποβάθμισαν τους Δήμους, που στην περιοχή μας έχουν χαρακτηρισθεί «ΕΛΛΕΙΜΑΤΙΚΟΙ» από το ίδιο το υπουργείο Εσωτερικών.**

 **Η αρχικά προγραμματισμένη αξιολόγηση των υπηρεσιών εγκαταλείφθηκε σαν στόχος από την πολιτική ηγεσία, ενώ επιβλήθηκε η αξιολόγηση των υπαλλήλων με προκρούστιες δεσμευτικές ποσοστώσεις, προβάλλοντας έτσι την αντίληψη ότι η κακοδαιμονία της Ελληνικής Δημόσιας Διοίκησης δεν οφείλεται ούτε στις δαιδαλώδεις δομές ούτε στις παράλογες διαδικασίες ούτε στις δικές της κομματικές και πολιτικές παρεμβάσεις, αλλά απλά και μόνο στην απειθαρχία και ασυνέπεια του «υπερ-προστατευμένου» προσωπικού.**

**Όλα όσα προαναφέρθηκαν συντελούν στη διάλυση των κοινωνικών δομών και υπηρεσιών των ΟΤΑ, στις οποίες στηρίζονται τις δύσκολες αυτές εποχές χιλιάδες πολίτες και παράλληλα προετοιμάζουν το έδαφος για την περαιτέρω μετάθεση στους μηχανισμούς της αγοράς μιας σειράς υπηρεσιών, είτε αυτών που σήμερα διατηρούνται στη ζωή χάρη σε ευρωπαϊκές χρηματοδοτήσεις, όπως η φύλαξη παιδιών, η προστασία ηλικιωμένων κ.α., είτε αυτών που παρουσιάζουν ευκαιρίες για εύκολο κέρδος, όπως η διαχείριση των απορριμμάτων, η παροχή νερού, κ.ά., παρά τις αρνητικές εμπειρίες άλλων χωρών και τις εμφανείς, σήμερα, τάσεις για επανα-δημοτικοποίηση υπηρεσιών που ιδιωτικοποιήθηκαν κατά το παρελθόν, με ολέθρια αποτελέσματα για τις υποδομές, τον καταναλωτή και τον φορολογούμενο.**

**ΤΑ ΠΑΡΑΠΑΝΩ ΣΥΜΠΕΡΙΛΑΜΒΑΝΟΝΤΑΙ ΣΕ ΜΕΛΕΤΗ ΤΟΥ ΚΟΙΝΩΝΙΚΟΥ ΠΟΛΥΚΕΝΤΡΟΥ ΤΗΣ ΑΔΕΔΥ ΜΕ ΘΕΜΑ: «ΠΡΩΤΟΒΑΘΜΙΑ ΑΥΤΟΔΙΟΙΚΗΣΗ:ΤΑ ΟΙΚΟΝΟΜΙΚΑ ΤΗΣ, Η ΕΚΧΩΡΗΣΗ ΑΡΜΟΔΙΟΤΗΤΩΝ ΤΗΣ ΚΑΙ ΟΙ ΕΠΙΠΤΩΣΕΙΣ ΣΤΟ ΑΝΘΡΩΠΙΝΟ ΔΥΝΑΜΙΚΟ ΚΑΙ ΣΤΑ ΔΗΜΟΣΙΑ ΑΓΑΘΑ» η οποία συμπερασματικά καταλήγει:**

**«..Καθίσταται σαφής η δυσανάλογα μεγάλη συμμετοχή της Αυτοδιοίκησης στις περικοπές κάθε είδους, αλλά και τα πλήγματα που δέχεται ο θεσμός από την άστοχη και αδέξια διαχείριση των προκλήσεων που θέτει η οικονομική κρίση στο πολιτικο-διοικητικό σύστημα της χώρας. Αντί για την «φυγή προς τα εμπρός» με άλματα εκσυγχρονισμού της διοικητικής λειτουργίας και αξιοποίησης της αυτοδιοίκησης ως παράγοντα κινητοποίησης Δημόσιων αλλά και Ιδιωτικών πόρων και επενδύσεων, επιλέγεται η λογική του τυφλού ακρωτηριασμού χωρίς καν να εξασφαλίζεται έστω κάποιο μακροπρόθεσμο ταμειακό όφελος. Επιπλέον, την ώρα όπου μειώνονται οι πόροι της διοίκησης, αυξάνονται συνεχώς τα διοικητικά βάρη, οι διαδικασίες και οι άχρηστες ρυθμίσεις, επιφέροντας καίριο πλήγμα στην ανταγωνιστικότητα της χώρας και αυξάνοντας το τελικό και ιδίως το έμμεσο κόστος της διοικητικής λειτουργίας. Υπάρχει λοιπόν ανάγκη για την επεξεργασία μιας ολοκληρωμένης μεταρρυθμιστικής στρατηγικής που θα προσφέρει εναλλακτικές επιλογές σε περιβάλλον κρίσης και ταυτόχρονα θα ανοίγει τις προοπτικές για την δημιουργική υπέρβασή της.»**

**ΣΗΜΕΡΑ ΑΓΩΝΙΖΟΜΑΣΤΕ ΓΙΑ την ποιοτική αναβάθμιση όχι ΜΟΝΟ ΤΩΝ ΥΠΗΡΕΣΙΩΝ ΤΩΝ ΔΗΜΩΝ ΑΛΛΑ ΓΕΝΙΚΑ των Δημοσίων Υπηρεσιών διεκδικώντας:**

**Σεβασμό των εργασιακών και κοινωνικών κατακτήσεων των εργαζομένων,** αναθεώρηση των αποφάσεων της κυβέρνησηςγια τη διαθεσιμότητα, τις απολύσεις, την κατάργηση των οργανικών θέσεων και τις συνεχείς μειώσεις των αποδοχών.

**Συνέχιση και επέκταση των προγραμμάτων κοινωνικών δομών με την διατήρηση του δημόσιου και κοινωνικού χαρακτήρα.** Διασφάλιση της παραμονής του έμπειρου και εξειδικευμένου προσωπικού με την ενσωμάτωση όλων αυτών των δραστηριοτήτων στις υπηρεσίες των Δήμων (Διεύθυνση Κοινωνικών Υπηρεσιών).

**Ξεκαθάρισμα των σχέσεων των Ο.Τ.Α. και υπηρεσιών του κράτους** (Υπουργείο Αγροτικής Ανάπτυξης, ΟΓΑ, ΕΛΓΑ κ.λπ.) στην άσκηση αρμοδιοτήτων τους χωρίς κανένα μέχρι σήμερα όφελος για την Τ.Α.

**Πρόσληψη μόνιμου προσωπικού, καμιά απόλυση εργαζόμενου,** κατάργηση του θεσμού των εκτάκτων, φραγμό στη διεύρυνση των ελαστικών σχέσεων εργασίας και την ομηρία χιλιάδων άνεργων εργαζομένων.

**Να κατοχυρώνεται** η διοικητική και οικονομική αυτοτέλεια των Ο.Τ.Α.

**Να αναπτυχθούν σύγχρονες** δομές και λειτουργίες στο εσωτερικό των Ο.Τ.Α. Α΄ βαθμού

 **ΚΑΛΟΥΜΕ ΟΛΟΥΣ ΤΟΥΣ ΣΥΝΔΗΜΟΤΕΣ ΜΑΣ ΣΕ ΕΝΑΝ ΚΟΙΝΟ ΑΛΛΗΛΕΓΓΥΟ ΑΓΩΝΑ ΓΙΑ ΤΗ ΔΙΑΣΦΑΛΙΣΗ ΤΩΝ ΘΕΣΜΩΝ ΚΑΙ ΤΟΥ ΡΟΛΟΥ ΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ, ΓΙΑ ΤΗ ΔΙΑΣΩΣΗ ΤΗΣ ΚΟΙΝΩΝΙΚΗΣ ΔΙΚΑΙΟΣΥΝΗΣ ΚΑΙ ΤΗΣ ΑΝΘΡΩΠΙΝΗΣ ΑΞΙΟΠΡΕΠΕΙΑΣ**

 ***ΑΠΟ ΤΟ Δ Σ ΤΟΥ ΣΥΛΛΟΓΟΥ***